Na temelju članka 72. stavka 1. Zakona o komunalnom gospodarstvu („Narodne novine“ broj: 68/18, 110/18 i 32/20), članka 29. Statuta Općine Dubrava („Glasnik Zagrebačke županije“ broj: 11/21), i članka 63. stavak 1. Poslovnika Općinskog vijeća Općine Dubrava („Glasnik Zagrebačke županije“ broj: 20/09, 9/13 i 11/21), Općinsko vijeće Općine Dubrava na 16. redovnoj sjednici, održanoj 21. prosinca 2022. godine, donijelo je

**P R O G R A M**

**održavanja komunalne infrastrukture na području Općine**

**Dubrava u 2023. godini**

**I. UVODNI DIO**

Ovim Programom uređuje se održavanje komunalne infrastrukture u 2023. godini na području Općine Dubrava za komunalne djelatnosti:

- odvodnja atmosferskih voda,

- održavanje javnih površina,

- održavanje čistoće u dijelu koji se odnosi na čišćenje zelenih javnih površina,

- održavanje nerazvrstanih cesta,

- održavanje groblja i

- javna rasvjeta.

Ovim se Programom utvrđuje opis i opseg poslova održavanja s procjenom pojedinih troškova, po djelatnostima, te iskaz financijskih sredstava potrebnih za ostvarivanje Programa s naznakom izvora financiranja.

Program održavanja komunalne infrastrukture u 2023. godini izrađen je u skladu s predvidivim sredstvima, izvorima financiranja utvrđenih Proračunom Općine Dubrava za 2023. godinu.

Sredstva za ostvarivanje Programa održavanja komunalne infrastrukture u 2023. godini osigurat će se iz sljedećih izvora:

- komunalna naknada,

- komunalni doprinos,

- naknade za koncesiju,

**-** šumskog doprinosa,

- ostalih prihodi Proračuna Općine Dubrava i Županije.

U 2023. godini održavanje komunalne infrastrukture iz točke I. ovog Programa u Općini Dubrava obuhvaća:

**II. OPIS POSLOVA S PROCJENOM VISINE TROŠKOVA I VISINA OSIGURANIH**

**SREDSTAVA ZA ODRŽAVANJE OBJEKATA I UREĐAJA KOMUNALNE**

**INFRASTRUKTURE**

|  |  |  |
| --- | --- | --- |
| **Opis radova održavanja komunalne infrastrukture** | | **Planirani iznos**  **sredstava** |
| **1. Održavanje nerazvrstanih cesta:** | | **2.560.000,00 kn**  **339.770,39 EUR** |
| Odlukom o nerazvrstanim cestama na području Općine Dubrava naznačena je između ostalog obveza održavanja i pojačanog održavanja nerazvrstanih cesta. Pored svih nerazvrstanih cesta navedenih u Popisu nerazvrstanih cesta, prema važnosti korištenja navedene su prometnice, koje će kao prioritetne potrebno održavati.  Održavanje nerazvrstanih cesta vrši se na dva načina i to stavljanjem novog asfaltnog sloja, nasipavanje tzv. „frezanim asfaltom“ i održavanje nasipavanjem kamenim materijalom, održavanjem putnih kanala iskopom i čišćenjem, te čišćenje snijega u zimskom periodu “ZIMSKA SLUŽBA”. | | |
| **a) Odvodnja atmosferskih voda**  Pod odvodnjom atmosferskih voda, u smislu odredaba Zakona o komunalnom gospodarstvu, Zakona o vodama, te Zakona o javnim cestama, Odluke o komunalnom redu i Odluke o odvodnji, podrazumijeva se odvodnja atmosferskih (oborinskih) voda s obrađenih odnosno nepropusnih površina u otvorene kanale i potoke.  Pod objektima za odvodnju atmosferskih voda razumijevaju se, u skladu s ovim Programom, odvodni jarci oborinske odvodnje i cijevni propusti.  Pod radovima održavanja sistema za odvodnju atmosferskih voda podrazumijeva se čišćenje slivnih kanala, iskop i čišćenje putnih graba u svim selima, kao i sanacija cijevnih propusta, i slični radovi.  Programom održavanja objekata za odvodnju oborinskih voda obuhvaćena su sva naselja i sela bez obzira na otvoreni ili zatvoreni sustav oborinske odvodnje. | 250.000,00 kn  33.180,71 EUR | |
| **b) stavljanjem novog asfaltnog sloja i „frezanog asfalta“ na dionicama i krpanje asfaltnom masom** | 1.900.000,00 kn  252.173,34 EUR | |
| **c) popravci (tzv. krpanje) postojećih nerazvrstanih cesta – nasipavanje kamenim materijalom i dr.** | 250.000,00 kn  33.180,71 EUR | |
| **d) Prometna signalizacija.**  Općina Dubrava u obvezi je postavljanja prometne signalizacije, posebice na nekategoriziranim cestama i drugim prometnicama ako njima gospodari u smislu Zakona o cestama. Slijedom navedenog potrebno je izvršiti nabavku i postavljenje prometnih znakova, prvenstveno znaka obaveznog zaustavljanja, kao i znakova dozvoljenog opterećenja nerazvrstanih cesta.  Stoga se u 2023. predviđa kupnja prometnih znakova kao zamjena ili novo postavljanje, te nabava turističkih znakova, a sredstva za izvršenje radova u ovoj točci, financirat će se iz sredstava šumskog doprinosa. | 30.000,00 kn  3.981,69 EUR | |
| **e) Čišćenje nerazvrstanih cesta i javnih površina**  **“ZIMSKA SLUŽBA”**  Čišćenje javnih površina i nerazvrstanih cesta obavljat će se putem ugovorenog izvođača, i od strane komunalnog poduzeća DOMBRA 1094 d.o.o.. Čišćenje snijega na površinama ispred stambenih zgrada, lokala i dr. nije obuhvaćeno ovim Programom zato što je način čišćenja snijega propisano Odlukom o komunalnom redu. Čišćenje snijega na javnim površinama (šetališta, sajmišni prostor i dr.), obavljat će komunalno poduzeće DOMBRA 1094 d.o.o..  *Sredstva za izvršenje radova financirat će se iz općih prihoda i primitaka.* | 100.000,00 kn  13.272,29 EUR | |
| **2. Održavanje javnih površina** | **630.000,00 kn**  **83.615,37 EUR** | |
| - ostali materijal i dijelovi za tekuće i investicijsko održavanje  - održavanje parkova  - održavanje ostalih javnih površina  - održavanje pješačkih staza  - iznošenje i odvoz smeća  - deratizacija i dezinsekcija javnih površina  - zbrinjavanje napuštenih životinja  - prigodno ukrašavanje  *Sredstva za izvršenje radova osigurat će se iz općih prihoda i primitaka.* | 20.000,00 kn/2.654,46 EUR  50.000,00 kn/6.636,15 EUR  150.000,00 kn/19.908,43 EUR  30.000,00 kn/3.981,69 EUR  30.000,00 kn/3.981,69 EUR  150.000,00 kn/19.908,43 EUR  150.000,00 kn/19.908,43 EUR  50.000,00 kn/6.636,15 EUR | |
| **3. Javna rasvjeta** | **645.000,00 kn/85.606,22 EUR** | |
| Električna energija – javna rasvjeta  Ostale usluge tekućeg i investicijskog održavanja  Električna energija – ESCO model  Model najma javne rasvjete  *Financiranje troškova održavanja vrši se iz sredstava od najma javne površine, zakupa poljoprivrednih zemljišta, općih prihoda i primitaka.* | 30.000,00 kn/3.981,69 EUR  20.000,00 kn/2.654,46 EUR  160.000,00 kn/21.235,65 EUR  435.000,00 kn/57.734,43 EUR | |
| **UKUPNO:** | **3.835.000,00 kn/508.991,98 EUR** | |

**II**

Ovaj Program stupa na snagu osmog dana nakon objave u "Glasniku Zagrebačke županije".

KLASA: 363-01/22-01/56

URBROJ: 238-5/01-22-01

Dubrava,21. prosinac 2022. godine

REPUBLIKA HRVATSKA

ZAGREBAČKA ŽUPANIJA

OPĆINA DUBRAVA

Općinsko vijeće

PREDSJEDNIK:

Darko Rajtar